Tisztelt Hirdető cég!

Tisztelt Asszonyom / Uram!

A Profession.hu oldalain találkoztam a Recepciós állásról szóló hirdetésükkel, melyet ezúton szeretnék megpályázni.

Csatoltan küldöm az önéletrajzomat, melyből kiderül, hogy 3 éves tapasztalatot szereztem hasonló, irodai környezetben dolgozó recepciósként. Szeretem a munka változatosságát, élvezem, hogy mindennap új emberekkel van lehetőségem találkozni és kihívásnak tekintem a váratlan helyzeteket is, amelyeket egy jó recepciósnak azonnal és jól kell tudni megoldani.

Erős felhasználói szinten ismerem és használom az MSOffice 2012 alkalmazásokat. Angol nyelvtudásom középszintű, napi szinten használom, főleg szóban, néha írásban is.

Terhelhető és rugalmas vagyok. Eddigi munkáim során alkalmam nyílt szervezési készségeimet használni céges rendezvények megszervezését bízták rám, illetve adatbázis tisztítással kapcsolatos feladatokat is végeztem, ahol pontos és precíz munkavégzésre volt szükség.

Bízom benne, hogy önéletrajzom alapján kapok egy bemutatkozási lehetőséget az Önök cégénél!

Üdvözlettel:

Szabó Ágnes